CELEX: 32014L0072
Language: et
Date: 2014-03-13 00:00:00
Title: Komisjoni delegeeritud direktiiv 2014/72/EL, 13. märts 2014 , millega muudetakse tehnika arenguga kohandamise eesmärgil Euroopa Parlamendi ja nõukogu direktiivi 2011/65/EL III lisa seoses erandiga, mis käsitleb plii kasutamist selliste elektri- ja elektroonikakomponentide joodistes ja ühenduste pinnakatetes ning selliste trükkplaatide pinnakatetes, mida kasutatakse süütemoodulites ja muudes mootorite elektrilistes ja elektroonilistes juhtsüsteemides  EMPs kohaldatav tekst

20.5.2014   
            
            
               ET
            
            
               Euroopa Liidu Teataja
            
            
               L 148/78
            
         KOMISJONI DELEGEERITUD DIREKTIIV 2014/72/EL,
   13. märts 2014,
   millega muudetakse tehnika arenguga kohandamise eesmärgil Euroopa Parlamendi ja nõukogu direktiivi 2011/65/EL III lisa seoses erandiga, mis käsitleb plii kasutamist selliste elektri- ja elektroonikakomponentide joodistes ja ühenduste pinnakatetes ning selliste trükkplaatide pinnakatetes, mida kasutatakse süütemoodulites ja muudes mootorite elektrilistes ja elektroonilistes juhtsüsteemides
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 8. juuni 2011. aasta direktiivi 2011/65/EL teatavate ohtlike ainete kasutamise piiramise kohta elektri- ja elektroonikaseadmetes, (1)eriti selle artikli 5 lõike 1 punkti a,
   ning arvestades järgmist:
   
               (1)
            
            
               Direktiiviga 2011/65/EL on keelatud kasutada pliid turule lastavates elektri- ja elektroonikaseadmetes.
            
         
               (2)
            
            
               Mootori tööks vajalikud süütemoodulid ja muud sisepõlemismootori elektrilised ja elektroonilised juhtsüsteemid, mis peavad paiknema käeshoitavate tööriistade liikuvate osade läheduses, peavad vastu pidama tugevale vibratsioonile ja suurtele temperatuurivahedele. Sellistes karmides tingimustes tuleb kasutada pliid. Plii asendamine või väljajätmine sellistest osadest ei ole teaduslikult ega tehniliselt teostatav.
            
         
               (3)
            
            
               Tootjad vajavad aega, et töötada välja tehniliselt teostatavaid töökindlaid lahendusi, mis ei sisalda pliid. Plii kasutamine selliste elektri- ja elektroonikakomponentide joodistes ja ühenduste pinnakatetes ning selliste trükkplaatide pinnakatetes, mida kasutatakse süütemoodulites ja muudes mootorite elektrilistes ja elektroonilistes juhtsüsteemides, tuleks seetõttu erandina vabastada keelust kuni 31. detsembrini 2018. See on suhteliselt lühike üleminekuperiood, millel ei ole tõenäoliselt innovatsioonile kahjulikku mõju.
            
         
               (4)
            
            
               Direktiivi 2011/65/EL tuleks seega vastavalt muuta,
            
         ON VASTU VÕTNUD KÄESOLEVA DIREKTIIVI:
   Artikkel 1
   Direktiivi 2011/65/EL III lisa muudetakse vastavalt käesoleva direktiivi lisale.
   Artikkel 2
   1.   Liikmesriigid jõustavad käesoleva direktiivi järgimiseks vajalikud õigus- ja haldusnormid hiljemalt kuuenda kuu viimaseks päevaks pärast direktiivi jõustumist. Liikmesriigid edastavad kõnealuste normide teksti viivitamata komisjonile.
   Kui liikmesriigid need normid vastu võtavad, lisavad nad nendesse normidesse või nende normide ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid.
   2.   Liikmesriigid edastavad komisjonile käesoleva direktiiviga reguleeritavas valdkonnas nende poolt vastu võetavate põhiliste siseriiklike õigusnormide teksti.
   Artikkel 3
   Käesolev direktiiv jõustub kahekümnendal päeval pärast selle avaldamist Euroopa Liidu Teatajas.
   Artikkel 4
   Käesolev direktiiv on adresseeritud liikmesriikidele.
   
      Brüssel, 13. märts 2014
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 174, 1.7.2011, lk 88.
   
      LISA
      Direktiivi 2011/65/EL III lisasse lisatakse punkt 41:
      
         
                     „41.
                  
                  
                     Plii selliste elektri- ja elektroonikakomponentide joodistes ja ühenduste pinnakatetes ning selliste trükkplaatide pinnakatetes, mida kasutatakse süütemoodulites ja muudes mootorite elektrilistes ja elektroonilistes juhtsüsteemides, mis tehnilistel põhjustel tuleb paigaldada otse käeshoitava sisepõlemismootori (klassid SH:1, SH:2, SH:3 Euroopa Parlamendi ja nõukogu direktiivi 97/68/EÜ järgi (1)) karteri või silindri peale või sisse.
                  
                  
                     Kehtivusaeg lõpeb 31. detsembril 2018
                  
               
      
         (1)  Euroopa Parlamendi ja nõukogu direktiiv 97/68/EÜ, 16. detsember 1997, väljaspool teid kasutatavatele liikurmasinatele paigaldatavate sisepõlemismootorite heitgaaside ja tahkete heitmete vähendamise meetmeid käsitlevate liikmesriikide õigusaktide ühtlustamise kohta (EÜT L 59, 27.2.1998, lk 1).”